সম্প্রতি ভারতের প্রভাবশালী পত্রিকা হিন্দুস্তান টাইমস একটি প্রতিবেদনে জানিয়েছে যে ভারতের পররাষ্ট্রমন্ত্রী সুষমা স্বরাজ প্রতিবেশী দেশগুলোতে কর্মরত ভারতীয় কুটনৈতিকদেরকে নিয়ে একটি রুদ্ধদ্বার বৈঠক করেছেন এবং উপরোক্ত কৌশলগুলোর আলোকেই সেখানে বেশ কিছু বিষয় আলোচনা হয়েছে। সুষমা স্বরাজ ছাড়াও সেই বৈঠকে ভারতের পক্ষ থেকে আরো উপস্থিত ছিলেন পররাষ্ট্র প্রতিমন্ত্রী এম জে আকবর, পররাষ্ট্র সচিব ভিজয় গোখালে, চীনে নিযুক্ত ভারতীয় রাষ্ট্রদূত গৌতম বাম্বাওয়ালে, সার্কভুক্ত দেশগুলোতে কর্মরত নিযুক্ত ভারতীয় রাষ্ট্রদূতগন যার মধ্যে ছিলেন পাকিস্তানে নিযুক্ত ভারতীয় রাষ্ট্রদূত অজয় বিসারিয়া, আফগানিস্তানে নিযুক্ত ভারতীয় রাষ্ট্রদূত বিনয় কুমার, নেপালে নিযুক্ত ভারতীয় রাষ্ট্রদূত মানজিভ সিং, বাংলাদেশে নিযুক্ত ভারতীয় রাষ্ট্রদূত হার্ষাবর্ধন শ্রিংলা, শ্রীলংকায় নিযুক্ত ভারতীয় রাষ্ট্রদূত তারাঞ্জিত সিং, মালদ্বীপে নিযুক্ত ভারতীয় রাষ্ট্রদূত আখিলেশ মিশ্র এবং ভুটানে নিযুক্ত ভারতীয় রাষ্ট্রদূত জয়দীপ সরকার। সেই সাথে মরিশাসে নিযুক্ত ভারতীয় হাই কমিশনার অভয় ঠাকুর এবং মিয়ানমারে নিযুক্ত ভারতীয় রাষ্ট্রদূত বিক্রম মিশ্রিও এই সময়ে উপস্থিত ছিলেন।